The Bridge - a Nemzetközi Lepramisszió naponkénti áhítatgyűjteménye

2015 Adventje óta angol nyelvű áhítatgyűjtemény is összeköti naponta a Nemzetközi Lepramisszió világméretű táborát. Minden nap másvalaki írja az áhítatokat a világ minden tájáról: jelenleg is alkalmazott, vagy korábbi dolgozó, nyugdíjas, önkéntes vagy hivatásos. Mindnyájuknak mély hite és elkötelezettsége, no meg hatalmas tapasztalatuk eredményeként születnek a tartalmas bibliamagyarázatok. A nevek alá kért rövid bemutatkozások közelebb hozzák a szerzőket az olvasókhoz.

Ezt a gyűjteményt használják már a nemzetközi főhivatalunkban, kórházainkban, intézményeinkben, tagországi irodákban a reggeli áhítatokon, illetve sok országban támogatóink, munkatársaink egyénileg. Reméljük, hogy idehaza is többeket "megfertőz a Lepramisszióval!", és lélekben összeköt a világ minden táján a betegekkel, a dolgozókkal, illetve a misszió nyugdíjasaival!

Az áhítatgyűjtemény kezdeményezője és szerkesztője Riskóné Fazekas Márta, a magyar Lepramisszió igazgatója. A kiadvány jellegét és szándékát kifejező „The Bridge” logót egy magyar grafikus: Varga Márta készítette.

Tegye ki az asztalra, hogy "kéznél legyen" és naponta tudja olvasni! Ajánlja-továbbítsa másoknak is, hogy minél többen megismerjék tevékenységünket, szervezetünket, munkatársainkat a nagyvilágból!